פירוש נוסף ערך זה עוסק בעיר ברומניה. אם התכוונתם למשמעות אחרת, ראו קונסטנץ.

**קונסטנצה** (ברומנית: **Constanța**) היא עיר נמל רומנית על חוף הים השחור, בירת מחוז קונסטנצה, ברומניה.

העיר נחשבת ל"בירת הקיץ" של רומניה. בעיר מספר רב של מוזיאונים, מבצרים ומבנים קלאסיים, כמו כן חופים רבים משתרעים בקרבתה.

הנמל הוא אחד הגדולים באירופה, והוא היחיד בים השחור שמאפשר עגינת אוניות גדולות (של כ–7,000 מכולות). הנמל יכול לשמש שער כניסה למערב ומרכז אירופה וכן לרוסיה וארצות אחרות באזור.

היסטוריה
--------

ראשית היישוב בהתיישבות של יוונים מהעיר מילטוס בין המאה החמישית ובין המאה השביעית לפני הספירה. ההתיישבות נשאה את השם "טומיס" Tomis.

המקום זכה לפרסום מיוחד בעולם העתיק הודות להגלייתו של אובידיוס לשם. אובידיוס בילה במקום את שמונה שנות חייו האחרונות, בין השנים 8–17 שאחרי תחילת הספירה.

העיר והאזור היו תחת שליטה רומית עד להתפרקותה של האימפריה הרומית וחלוקתה. העיר נשארה בתחום שלטונה של האימפריה הביזנטית.
לאחר מכן שונה שמה של העיר לקונסטנטינה, על שם אחותו למחצה של קונסטנטינוס הגדול (274-337). וב־1419 נפלה העיר בידי האימפריה העות'מאנית.

ב 1860 נחנכה מסילת הברזל בין קונסטנצנה לבין צ'רנוודה, ולאחר עצמאותה של רומניה ב־1878 נהפכה העיר, לעיר הנמל הראשית של רומניה.

במהלך מלחמת העולם הראשונה, נפלה העיר בידי כוחות מעצמות המרכז (יחידות גרמניות, עות'מאניות ובולגריות) וב־1918 שוחררה מידיהם.

דמוגרפיה
--------

על פי המפקד של 2002 מונה העיר קונסטנצה 310,471 נפש, אולם ביחד עם העיירות והכפרים הקרובים הסובבים אותה מגיע האוכלוסייה בשטח העירוני של קונסטנצה ל-401,613 נפש.

| לאומים | 1853 | 2002 |
| --- | --- | --- |
| אוכלוסייה כללית | 5,204 | 310,471 |
| רומנים | 279 (5.4%) | 286,332 (94%) |
| טאטארים | 1,853 (35.6%) | 8,724 (2.0%) |
| יוונים | 1,542 (29.6%) | 546 (2.0%) |
| טורקים | 104 (2.0%) | 9,018 (1%) |
| בולגרים | 342 (6.5%) | 48 (0.5%) |
| יהודים | 344 (6.6%) | 44 (0.3%) |
| צוענים | 127 (2.4%) | 2,962 (0.2%) |

בעיר 2 מסגדים אך שניהם לא פועלים.

### הגידול באוכלוסייה

* 1853: 5,200
* 1900: 13,000
* 1910: 27,000
* 1930: 59,000
* 1950: 80,000
* 1970: 172,000
* 1985: 319,000
* 1990: 350,000
* 2009: 300,000

יהודי קונסטנצה
--------------

 ערך מורחב – **יהדות קונסטנצה**  

הקהילה האשכנזית של קונסטנצה קיימת משנת 1828 והספרדית זמן לא רב לאחר מכן. בעיר יש בית קברות יהודי משנת 1854. בשנת 1899 היו בעיר כאלף יהודים שהיוו 6,5% מאוכלוסיית העיר. במקום היו שני בתי ספר יהודים, אחד אשכנזי ואחד ספרדי. בשנת 1930 היו במקום כאלפים יהודים והקהילה שימשה כמרכז גם עבור אלפים יהודים נוספים שחיו בדוברוג'ה.

ביום 13 בדצמבר 1940 הלגיונרים המקומיים מתקיפים בצורה אלימה מאוד את הקהילה היהודית במטרה לשדוד את רכושה במסגרת הרומניזציה. הלגיונרים נכנסים לחנויות היהודיות באקדחים שלופים ומאלצים את בעליהן לחתום על מסמכי מכירה באפס מחיר של רכושם. הפשעים התרחשו בעת שבמקום שהה סגן ראש ממשלת רומניה, הוריה סימה. תלונה ישירה שהוגשה לידי הוריה סימה, כעבור יומיים, על ידי פדרציית הקהילות היהודיות של רומניה, מתנה את המתקפה והשיבה את רכושם של חלק מהיהודים, אלה שלא הספיקו לחתום על מסמכי ה"מכירה".

ביוני 1941 רוכזו מרבית יהודי המקום במחנה צבאי ומשם נשלחו לעבודות כפייה. קונסטנצה נשארה הנמל היחיד שדרכו יכלו יהודי אירופה לברוח מהשואה. אלפי יהודים יצאו דרך קונסטנצה, בעיצומה של מלחמת העולם השנייה, לא רק יהודים רומנים, גם פליטים יהודים מיהדות פולין, יהדות הונגריה ויתר המדינות בהן נרדפו באירופה. שתי אוניות מעפילים, סטרומה ומפקורה, טבעו או הוטבעו בים השחור. בחודש מאי 1946 יצאה מנמל קונסטנצה ספינת המעפילים "מקס נורדאו", שנשאה יותר מ-1,600 פליטי שואה, בדרכה לארץ ישראל, אולם בשל מדיניות ממשלת רומניה, הייתה זו ספינת המעפילים האחרונה שיצאה מנמלי המדינה.

בשנת 1956 חיו בעיר כ-600 יהודים, אך כיום נותרו בעיר עשרות בודדות של יהודים, רובם למעלה מגיל שבעים. בשנים האחרונות הצטרפו לקהילה היהודית המקומית סטודנטים ישראלים אשר לומדים רפואה כללית ורפואת שיניים באוניברסיטת "אובידיוס".

ראש הקהילה היהודית בקונסטנצה הוא מר סורין לוצ'יאן יונסקו, בכיר תקשורת מקומי.

בעיר ישנו בית כנסת, אשר נמצא במצב של התפוררות. המבנה המפואר נבנה בתחילת המאה ה-20, אך נפגע קשות ברעידת אדמה שפקדה את האזור ב-1974 ולא שוקם מאז.

ערים תאומות
-----------

לקונסטנצה ערים תאומות רבות ברחבי העולם, רובן ערי נמל.

* איטליהאיטליה סולמונה, איטליה
* פינלנדפינלנד טורקו, פינלנד
* יפןיפן יוקוהמה, יפן
* צרפתצרפת ברסט, צרפת
* טורקיהטורקיה איסטנבול, טורקיה
* הולנדהולנד רוטרדם, הולנד
* אוקראינהאוקראינה אודסה, אוקראינה
* צרפתצרפת בולון-סור-מר, צרפת
* בולגריהבולגריה דובריץ', בולגריה
* יווןיוון סלוניקי, יוון
* ארצות הבריתארצות הברית אלבמה, ארצות הברית
* איטליהאיטליה טרפני, איטליה
* לבנוןלבנון צידון, לבנון
* סוריהסוריה לטקיה, סוריה
* יווןיוון הרקליון, יוון
* טורקיהטורקיה איזמיר, טורקיה
* מצריםמצרים אלכסנדריה, מצרים
* ברזילברזיל סנטוס, ברזיל
* קובהקובה הוואנה, קובה
* הרפובליקה העממית של סיןהרפובליקה העממית של סין שאנגחאי, הרפובליקה העממית של סין

גלריית תמונות
-------------

מראה פנורמי של החוף
* מסגד "קרול הראשון" Moscheea Carol I נבנה ב-1910מסגד "קרול הראשון" Moscheea Carol I נבנה ב-1910
* חוף ים בקונסטנצהחוף ים בקונסטנצה
* "פסל החרות" בקונסטנצה."פסל החרות" בקונסטנצה.
* בית הכנסת הגדולבית הכנסת הגדול
* מראה כללי של העיר העתיקה.מראה כללי של העיר העתיקה.
* מסגד Geamia Hunchiar נבנה ב-1867 על ידי הסולטאן אבדילאזיזמסגד Geamia Hunchiar נבנה ב-1867 על ידי הסולטאן אבדילאזיז
* הפסל של Anghel Saligny מביט אל נמל קונסטנצההפסל של Anghel Saligny מביט אל נמל קונסטנצה

לקריאה נוספת
------------

* Contribuţia evreilor din România la cultură şi civilizaţie (תרומת יהודי רומניה לתרבות ולציוויליזציה), הוצאת הספר, עמודים 810–811.
* מתתיאס קרפ, הספר השחור, כרך א' עמוד 148, מהדורה שנייה, הוצאת דיוג'נה 1996, ברומנית.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **קונסטנצה** |
| ויקישיתוף תמונות ומדיה בוויקישיתוף: **קונסטנצה** |

* 

* אתר האינטרנט הרשמי של קונסטנצה (ברומנית)
* האתר המנהלי הרשמי
* מפה נוספת
* קונסטנצה, באתר אנציקלופדיה בריטניקה (באנגלית)

הערות שוליים
------------

1. ↑  Robert Stănciugel and Liliana Monica Bălaşa, *Dobrogea în Secolele VII-XIX. Evoluţie istorică*, Bucharest, 2005; pg. 202
2. ↑  2002 census results

| הערים הגדולות של רומניהאומדן רשמי מתאריך 1 בינואר 2021 |
| --- |
| 
1. ↑  ROMANIA: Counties and Major Cities
 |
|  | דירוג | שם | מחוז | אוכלוסייה | דירוג | שם | מחוז | אוכלוסייה |  |
| בוקרשטבוקרשטקלוז'-נאפוקהקלוז'-נאפוקה |
| 1 | בוקרשט | בוקרשט | 1,819,419 | 11 | בראילה | בראילה | 155,000 | טימישוארהטימישוארהיאשייאשי |
| 2 | קלוז'-נאפוקה | קלוז' | 324,700 | 12 | ארד | ארד | 150,700 |
| 3 | טימישוארה | טימיש | 308,500 | 13 | סיביו | ארג'ש | 145,200 |
| 4 | יאשי | יאשי | 303,000 | 14 | פיטשט | סיביו | 143,800 |
| 5 | קונסטנצה | קונסטנצה | 269,700 | 15 | בקאו | בקאו | 133,800 |
| 6 | קראיובה | דולז' | 246,400 | 16 | טרגו מורש | מורש | 125,700 |
| 7 | בראשוב | בראשוב | 246,200 | 17 | באיה מארה | מרמורש | 115,900 |
| 8 | גאלאץ | גאלאץ | 227,800 | 18 | בוזאו | בוזאו | 102,300 |
| 9 | פלוישט | פרחובה | 190,700 | 19 | בוטושאן | בוטושאן | 96,800 |
| 10 | אוראדיה | ביחור | 187,000 | 20 | סאטו מארה | סאטו מארה | 94,600 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557980305171
* GND: 4096764-5
* LCCN: n87812880
* NARA: 10044799
* NKC: ge117443
* TDVİA: kostence
* VIAF: 157198291
* WorldCat (עם VIAF): 157198291

 |